Author: administrator
Last saved by: wonder
Company: Abyss

Doložka
finančných, ekonomických, environmentálnych vplyvov,
vplyvov na zamestnanosť a podnikateľské prostredie

1.	Vplyvy na verejné financie:
Predkladaný materiál nepredpokladá finančný vplyv, zodpovedné rezorty a subjekty budú úlohy riešiť v rámci možností svojich rozpočtov a v jednotlivých rozpočtových rokoch nebudú kvôli plneniu úloh NAP-u žiadať o navýšenie zo štátneho rozpočtu. Vo vzťahu k územnej samospráve majú úlohy charakter odporúčania. 

2.	Vplyvy na obyvateľov, hospodárenie podnikateľskej sféry a iných právnických osôb: 
Predkladaný materiál nemá vplyv na hospodárenie domácností.
Materiál vysoko kladne ovplyvňuje, vytvára a upravuje vytváranie vhodných podmienok pre ženy, ktoré zažívajú násilie v záujme dodržiavania ich ľudských práv, ako aj prostriedkov a metód pomoci v prípadoch násilia, páchaného na nich a ich deťoch.  
Predkladaný materiál má kladný sociálny vplyv v oblasti riešenia problematiky obetí násilia v smere poskytovania rôznych druhov služieb pomoci.

3.	Vplyvy na životné prostredie:  
Predkladaný materiál nemá vplyv na životné prostredie.

4.	Vplyvy na zamestnanosť:
Materiál zamestnanosť výrazne neovplyvňuje, ale možno konštatovať, že pomoc a zastavenie procesu týrania uľahčuje ženám pobyt alebo nástup na trh práce a tým je výrazným faktorom pri získavaní finančnej nezávislosti obetí násilia.

5.	Vplyvy na podnikateľské prostredie:
V súvislosti s rozširovaním počtu poskytovateľov sociálnych služieb obetiam rodovo podmieneného násilia možno predpokladať rozvoj podnikateľských aktivít v záujme zabezpečovania uvedených služieb.